
__________________________________________________________________________________________
Avantius-PSP aplikazioaren 6.3 bertsioarekin, froga dokumentala epaiketaren edo judizioaren ekitaldian bertan zuzenean aurkezteko aukera gaitzen da profesionalentzat (PSP bidez) eta Fiskaltzarentzat (Avantius bidez). Orain arte, froga hori paperean edo euskarri fisikoan aurkezten zen.
Aurkeztutako froga onartzea edo ez onartzea epaileek eta magistratuek erabaki ahal izango dute, halaber, bista-ekitaldian bertan.
Profesionalak, bista egin aurretik, epaiketan aurkeztu asmo duen froga dokumentala jasotzen duen zirriborroa prestatuko du. Horrela, bista-ekitaldian bertan, dokumentuak behin betiko aurkeztu ahal izango ditu, prozedurari eransteko eta epaileak horien onargarritasunari buruzko erabakia har dezan.
[bookmark: _GoBack]Funtzionalitate hau “PSP Multidispositivo” aplikazioan baino ez dago erabilgarri.


· BIDALKETA-EKINTZA PSP-TIK ETA GAITUTAKO ROLAK
Lehenik eta behin, idazkiak bidaltzeko modalitate berri bat gaitu da, «Epaiketako froga dokumentala» izenekoa.
Ekintza hori jakinarazpenen xehetasunetan eta espedienteen xehetasunetan egongo da erabilgarri.
[image: ]
1. irudia. Froga dokumentala bidaltzeko zirriborrorako sarbidea

Hala ezarri da, froga dokumentala aurkeztea seinalamendu baten esparruan egiten baita. Horrela, profesionalak froga aurkezteko prestaketa egin ahal izango du, bai seinalamenduaren jakinarazpenetik abiatuta, bai zuzenean espedientearen xehetasunetara sartuta.
Bidalketa-modalitate berri hau, PSP aplikazioan gaituta dago abokatuentzat, ordezkaritza kolektiboko profesionalentzat eta prokuradoreentzat.


· FROGA DOKUMENTALA BIDALTZEKO ZIRRIBORROA ETA BIDALKETA

Froga dokumentala bidaltzeko aukera hautatu ondoren, bidalketaren zirriborro bat irekiko da, PSPtik idazkiak bidaltzeko gainerako zirriborroen antzekoa.
Lehenik eta behin, dagokion espedientearen datuak kargatuko dira, eta profesionalak froga dokumentala aurkeztu nahi dion ordezkatuaren esku-hartzailea hautatu beharko du, profesionalak esku-hartzaile bat baino gehiago ordezkatzen baditu. Esku-hartzaile bakarra ordezkatzekotan, hura lehenespenez kargatuko da.
Esku-hartzailea hautatu eta izenburu bat gehitu ondoren, froga dokumentala bidaltzeko zirriborroa gordetzeko aukera emango da, oraingoz eranskinik gehitu beharrik izan gabe.
[image: ]

Zirriborroak «Bidali» botoiaren bidez bidali ahal izango dira, eta espedienteari lotuta geratuko dira dokumentuen bistaratzaile baten bidez.

«Dokumentazio digital erantsia» atalean, profesionalak aurkeztu nahi duen froga osatzen duten dokumentuak gehitu ahal izango ditu, bakoitzaren kategoria zehaztuta.

Halaber, «Froga-minuta automatikoki sortu» aukera jasotzen da. Lehenespenez, «Bai» hautatuta agertuko da, baina aukera hori desautatu ahal izango da.

Dokumentazio fisikoa sartzeko eta aurkezpenaren hartu-agiria sortzeko aukerak ere badaude.
Dokumentu bakoitzak, froga dokumentalaren minutak izan ezik, ikono bat izango du dokumentuaren egoera adierazteko. Horrela, argi eta garbi identifikatu ahal izango da dokumentua onartuta dagoen, ezetsia izan den edo epaileak horri buruzko erabakia hartu gabe duen.

